Støttemateriell: informasjon til ansatte, for eksempel på intranett

# Vi skal ha medarbeiderundersøkelse med MUST

Vår virksomhet har besluttet å gjennomføre en medarbeiderundersøkelse der vi bruker verktøyet Medarbeiderundersøkelse i staten (MUST). Både arbeidsmiljøutvalget (AMU) og de hoved-tillitsvalgte har behandlet saken og støtter forslaget om å gjennomføre en MUST.

**Hvorfor vil vi ha en undersøkelse blant medarbeiderne?**

Det er medarbeiderne som står bak våre leveranser, og derfor ønsker vi oppdatert kunnskap om arbeidsmiljøet. Medarbeiderne er vår virksomhets kompetansebærere, men også hverandres viktigste samarbeidspartnere. Gjennom en medarbeiderundersøkelse vil vi gi dere mulighet til å svare på utvalgte temaer. Resultatene vil sette dagsorden og felles utgangspunkt for diskusjoner og forbedringsarbeid. Andre informasjonskilder i vår virksomhet er AMU, samarbeidsmøter med tillitsvalgte, verneombud og (eventuelt) sluttintervjuer. Våre ledere fanger også opp momenter.

Vår virksomhet har tidligere gjennomført medarbeiderundersøkelser.. *(når?)*

Vi skal vurdere når det er hensiktsmessig å gjennomføre medarbeiderundersøkelsen/ta en MUST.

**Vi skal bruke verktøyet MUST fra STAMI**

Vi har besluttet å bruke verktøyet MUST fra STAMI. MUST er et resultat av et samarbeid mellom DFØ og STAMI. Direktoratet for forvaltning og økonomistyring (DFØ) er statens fagorgan på statlig arbeidsgiverfunksjon, ledelse, kompetanse og styring. Statens arbeidsmiljøinstitutt (STAMI) har det faglige ansvaret for innholdet i spørreskjemaet. STAMI er det nasjonale forskningsinstituttet og kompetanseorganet på arbeidsmiljø- og helseområdet i Norge.

Medarbeiderundersøkelser kommer i ulike størrelser, og MUST er av normal lengde. Det vil gi mye informasjon, og vi ønsker at så mange som mulig svarer. Vi ser betydningen av at vi følger opp en slik medarbeiderundersøkelse, og vil forberede den fasen på ulike måter.

MUST har et hovedfokus på arbeidsmiljø. Vi kan velge mellom ulike tilleggstemaer som fordypning, og dette kommer det mer informasjon om.